ฮั่งเส็งปิดเช้าบวก 33.59 จุด หลังเปิดร่วงตามตลาดนิวยอร์ก
ฮั่งเส็งปิดเช้าบวก 33.59 จุด หลังเปิดร่วงตามตลาดนิวยอร์ก
26 มี.ค. 2558

ดัชนีฮั่งเส็งตลาดหุ้นฮ่องกงปิดภาคเช้าดีดตัวขึ้นหลังจากเปิดตลาดในแดนลบ โดยดัชนีฮั่งเส็งเพิ่มขึ้น 33.59 จุด หรือ 0.14% ปิดภาคเช้าที่ 24,561.82 จุดจากแรงกดดันของตลาดหุ้นนิวยอร์กที่ปิดร่วงหนักเมื่อคืนนี้ เนื่องจากยอดสั่งซื่อสินค้าคงทนร่วงลงสวนทางคาดการณ์ของนักวิเคราะห์
ตลาดบวกขึ้นไม่มากนัก ขณะที่นักลงทุนต่างจับตาดูรายงานผลประกอบการของภาคเอกชนที่มีการเปิดเผยออกมาในทิศทางที่แตกต่างกัน โดยหุ้นแบงก์ ออฟ ไชน่า ลดลง 0.7% เนื่องจากหนี้ที่ไม่ก่อให้เกิดรายได้พุ่งขึ้นกว่า 30% ในปีที่แล้ว แม้ว่าธนาคารมีกำไรเพิ่มขึ้น 8%
               